

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 มกราคม ๒๕๖๕

เรื่อง แจ้งปฏิทินการอบรมการใช้งานระบบสารสนเทศและจุดเน้นการดำเนินงาน สำหรับหน่วยกำกับติดตาม

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๒๔๐๘ ลงวันที่ ๑๙ ตุลาคม ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๑๑๐/๒๕๖๕

ลงวันที่ ๑๗ มกราคม ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่น ได้จัดสรรเงินสนับสนุนการดำเนินโครงการสนับสนุนและติดตามการดำเนินงานของสถานศึกษา สังกัดองค์กรปกครองส่วนท้องถิ่น (อปท.) ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไข ให้สำนักงานส่งเสริมการปกครองท้องถิ่นจังหวัดทราบ และดำเนินการตามแนวทางการดำเนินงานและการใช้จ่ายงบประมาณโครงการสนับสนุนและติดตามการดำเนินงานของสถานศึกษา สังกัดองค์กรปกครองส่วนท้องถิ่น (อปท.) ประจำปีการศึกษา ๒๕๖๔ ภายใต้ชุดโครงการจัดสรรเงินอุดหนุนนักเรียนยากจนแบบมีเงื่อนไข นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา (กสศ.) ได้กำหนดให้มีการอบรมการใช้งานระบบสารสนเทศและจุดเน้นการดำเนินงาน สำหรับหน่วยกำกับติดตาม (สำนักงานส่งเสริมการปกครองท้องถิ่นจังหวัด และสำนัก/กองการศึกษา) ประจำภาคเรียนที่ ๒ ปีการศึกษา ๒๕๖๔ จึงขอความร่วมมือจังหวัดดำเนินการ ดังนี้

 ๑. แจ้งสำนักงานส่งเสริมการปกครองท้องถิ่นจังหวัด รายงานข้อมูลการสนับสนุนและติดตาม โดยให้บันทึกข้อมูล ผ่านระบบ dla.thaieduforall.org เมนู “แบบรายงานผลการสนับสนุน” ตามแนวทางและขั้นตอนที่กองทุนเพื่อความเสมอภาคทางการศึกษากำหนด

 ๒. แจ้งสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่น เข้าร่วมการอบรมการใช้งานระบบสารสนเทศและจุดเน้นการดำเนินงาน สำหรับหน่วยกำกับติดตาม ภาคเรียนที่ ๒ ปีการศึกษา ๒๕๖๔ โดยมีรอบการอบรมจำนวน ๒ รอบ ประกอบด้วย

 ๒.๑ รอบที่ ๑ วันจันทร์ที่ ๑๔ กุมภาพันธ์ ๒๕๖๕ เวลา ๑๓.๐๐ – ๑๖.๐๐ น. จำนวน ๑๐๐ คน

 ๒.๒ รอบที่ ๒ วันพฤหัสบดีที่ ๒๔ กุมภาพันธ์ ๒๕๖๕ เวลา ๑๓.๐๐ – ๑๖.๐๐ น. จำนวน ๑๐๐ คน

ทั้งนี้ สามารถสมัครเข้ารับการอบรมผ่าน QR Code ที่กำหนด ภายในวันศุกร์ที่ ๑๑ กุมภาพันธ์ ๒๕๖๕ เวลา ๑๗.๐๐ น.

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รอง อสถ.........................

ผอ.กศ..............................

ผอ.กง.ยศ.........................

หน.ฝ................................

จนท.................................

พิมพ์/ทาน........................

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ saraban@dla.go.th